
Broj:   T02 0 KTK 0009443 26 
Orašje, 19.08.2026.  godine 
       OPŠTINSKOM  SUDU  U  ORAŠJU

							
	Na   osnovu  čl. 45. st.1.  tačka „i“ i čl. 241. st.1.  ZKP-a  FBiH, podižem 


O P T U Ž N I C U


PROTIV:  PERICE MASKALJEVIĆA, rođen 1993. godine u Vinkovcima, 
		
što je:     dana 12.02.2025. godine, oko 10:30 sati, u Orašju, radeći kao policijski službenik u činu Starijeg policajca u PS Orašje, PU Orašje, MUP ŽP, raspoređen rješenjem direktora Uprave policije Orašje MUP ŽP broj 02-2-30-69/25-1 od 05.02.2025. godine, na kom radnom mjestu je između ostalog bio ovlašten da preduzima preventivno-represivne mjere prilikom kontrole i regulisanja saobraćaja na lokalnim putevima na području PS Orašje, obavljajući poslove po Nalogu za službu PS Orašje broj SO-85-276 za dan 12.02.2025. godine, u patroli sa policijskim službenikom J. N., po kojem Nalogu za službu su bili dužni, između ostalog, obavljati i djelatnosti vezane za bezbjednost saobraćaja i uspostaviti kontrolni punkt na cesti i vršiti kontrolu vozila i osoba, nakon što su upotrebom lozinke drugog policijskog službenika Đ. P., bez njegovog znanja i odobrenja, pristupili mobilnoj aplikaciji „Renata“ na službenom mobilnom telefonu i utvrdili da M. D., vozač vozila marke „BMW“ reg. oznaka Austrije ..., ima registrovano počinjenje saobraćajnog prekršaja iz člana 46. st 1. kažnjiv po članu 236. st. 1. tačka f) Zakona o bezbjednosti saobraćaja na putevima ŽP („Narodne novine – služeno glasilo ŽP“ broj 7/20), počinjen 25.06.2023. godine, za koji je propisana novčana kazna u iznosu od 100,00 KM i zaštitna mjera zabrana upravljanja motornim vozilom „B“ kategorije u trajanju od 30 dana, krećući se magistralnim putem M1.8 Orašje-Tuzla službenim policijskim vozilom marke „Škoda Octavia“ reg. oznaka M75-J-917, u toku vožnje M. D. dali znak da svoje vozilo zaustavi na parking prostoru tržnog centra Bingo u naselju Dusine, pa nakon što je M. D. zaustavio svoje vozilo, Perica Maskaljević je prišao parkiranom vozilu u kojem je sjedio M. D. i kroz otvoren prozor mu rekao da ima kaznu za brzu vožnju iz 2023. godine i da istu mora platiti u iznosu od 100,00 KM, pa umjesto da M. D. izda prekršajni nalog za navedeni prekršaj uz uplatnicu za plaćanje novčane kazne u banci ili pošti ili u najbližoj policijskoj stanici, svjestan da neobavljanjem svojih službenih dužnosti pribavlja sebi i drugom kakvu korist, što je i htio, istom nije izdao prekršajni nalog, a što je bio dužan učiniti prema čl. 54. stav 1. tačka 2) Zakona o prekršajima FBiH („Službene Novine FBiH“ broj 63/14) i članu 6. stav 2. Instrukcije Policijskog komesara UP MUP ŽP o korištenju video-analitičkog sistema „Renata“ (REgistar NAcionalnih TAblica), koja Instrukcija je stupila na snagu 07.01.2019. godine, a kojim propisima je regulisano da će policijski službenik PS Orašje izdati prekršajni nalog ukoliko uvidom u mobilnu aplikaciju „Renata“ ustanovi da je počinjen saobraćajni prekršaj iz njegove nadležnosti, nego je,  svjestan da prekoračivši granice svojih službenih ovlasti pribavlja sebi i drugom kakvu korist, što je i htio, od M. D. uzeo novčanicu od 50 evra koju mu je isti dao na ime plaćanja novčane kazne, rekavši M. D. da će kazna biti izbrisana i da može ići, iako je znao da nije bio ovlašten da od počinioca prekršaja na licu mjesta naplati novčanu kaznu, te je dobijeni novac od M. D. zadržao za sebe, čime je postupio suprotno članu 10. stav 3. i čl. 14. Instrukcije o načinu izdavanja prekršajnih naloga i podnošenja zahtjeva za pokretanje prekršajnih postupaka u MUP ŽP iz maja 2009. godine, kojim je propisano da se uz prekršajni nalog okrivljenom dostavlja i uplatnica sa popunjenim podacima i da se okrivljenom koji nema prebivalište u BiH, a primi prekšajni nalog, može ponuditi mogućnost da plati novčanu kaznu u banci ili pošti ili u najbližoj policijskoj stanici o kojoj naplati novčane kazne u službenim prostorijama predstavnik MUP ŽP izdaje uplatnicu, a potom izvršenu kontrolu vozača M. D. i njegovog vozila nije evidentirao u Izvještaj o planu rada za dan 12.02.2025. godine, čime je postupio i suprotno članu 34. stav 1. tačka 20) Zakona o policijskim službenicima ŽP („Narodne novine ŽP“ broj 8/07, 2/08, 1/12, 2/13, 3/18 i 11/20), kojim je propisano da policijski organ u okviru svoje nadležnosti i ovlaštenja vodi i evidencije kontrolisanih vozila, vozača i putnika, na koji način je Perica Maskaljević sebi pribavio materijalnu korist u iznosu od 50 evra i M. D. pribavio korist u vidu neizdavanja prekršajnog naloga, odnosno nesankcionisanja za učinjeni saobraćajni prekršaj, a kako su navedeni prekršaj i neplaćena novčana kazna ostali i dalje registrovani u sistemu „Renata“, M. D. je zbog istog ponovo bio zaustavljen tokom kontrole saobraćaja dana 21.02.2025. godine u Orašju od strane policijskog službenika PS Orašje M. B., nakon čega je ponovo platio istu novčanu kaznu u banci putem uplatnice, a na osnovu izdatog prekršajnog naloga,
	
dakle,  	kao službena osoba u Federaciji, ne obavivši svoje službene dužnosti i prekoračivši granice svojih službenih ovlaštenja, pribavio sebi i drugome kakvu korist,  

čime  bi:  počinio krivično djelo Zloupotreba položaja ili ovlaštenja iz člana 383. stav 1. Krivičnog zakona Federacije Bosne i Hercegovine.

- da se osumnjičenom na osnovu člana 76. st 1. KZ FBiH izrekne mjera bezbjednosti  zabrane vršenja dužnosti policijskog službenika,
-  da se od osumnjičenog na osnovu čl. 114. u vezi sa čl. 383. stav 4. KZ FBiH oduzme imovinska korist pribavljena krivičnim djelom, u iznosu od 50 evra,
[bookmark: _GoBack]- da se osumnjičeni  na osnovu čl.199. st.2. tč. g., čl. 200. st.1. i čl. 202.st.1. ZKP FBIH, obaveže da nadoknadi troškove postupka u paušalnom iznosu od 100,00 KM, a koji troškovi mogu biti uvećani za druge sudske troškove.

 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

